ToekomsVenster: Die liefde sal nooit vergaan nie - Maroela Media
Foto: Jamez Picard/Unsplash.com
1 Kor. 13 – lees gerus weer die bekende teks.
Paulus konkretiseer die liefde in 'n aantal sake. Eers wat die liefde nié is nie en dan wat die liefde is.
Dan sê hy dat liefde nooit sal vergaan nie, dat ook in die ewigheid daar geen gebrek aan liefde, volmaakte Goddelike liefde, sal wees nie.
Ons is mense wat somtyds met die gebrokenheid van hierdie wêreld gekonfronteer word. Dit kán 'n mens moedeloos maak. Tog is die bedoeling van Paulus dat die liefde nie opgee nie.
In huweliksverband is dit so belangrik. Daar kom somtyds sulke oomblikke waar jy jouself gaan vra: Is die kool die sous werd?
Somtyds moet 'n mens agteroor buig om die ander te akkommodeer, maar ons het belowe dat ons 'n roeping teenoor mekaar het en nie daarmee sal opgee nie.
Ek verwys uiteraard nie na verbintenisse waarin mense misbruik en verinneweer word nie. Daar is geen motivering dat so 'n verhouding hoef aan te gaan nie. Niemand het die reg om iemand anders so af te knou dat jy jou mensheid prysgee nie.
Liefde gedy te midde van goeie en minder goeie, opwindende en minder opwindende tye, ook voorspoedige en minder voorspoedige seisoene.
Julle het immers vir mekaar gekies.
As jy vasbyt omdat jy oortuig is dat dit van die Here is, sal Hy jou seën.
Dit is 'n merkteken van die liefde.
Gedagte vir die dag: Die lewe is 'n geskenk
Luister in 3 minute: Eskom nader die afgrond en meer sakelui wil landuit
Von · 10 maande gelede
Here dankie vir U groot genade dat tenspyte van seer en swaar , vertrou ek U plan vir my lewe wys en goed is, dat U my volkome liefhet en dat U my lewe in U volmaakte krag vashou….Amen